**E L Ő T E R J E S Z T É S**

# Szombathely Megyei Jogú Város Közgyűlésének 2018. szeptember 13-i ülésére

**Javaslat a Szombathelyi Sportközpont és Sportiskola Nonprofit Kft. sportiskolai szakágának sportági bővítésére**

2018. július 2-án tárgyalást folytattam Dr. Wladár Sándorral a Magyar Úszó Szövetség elnökével, a szombathelyi úszósport értékeinek megtartása tárgyában. Az egyeztetésen részt vettek a Vízmű SC, a VASIVÍZ Zrt. és Szombathely Megyei Jogú Város Polgármesteri Hivatalának illetékes munkatársai. A tárgyalás eredményeként a felek abban állapodtak meg, hogy valamennyi érintett fél közösen kidolgozza a szombathelyi úszósport mindenki számára elfogadható és hosszú távon működőképes modelljét.

A Vízmű SC működésének jelenleg 3 lába van:

1. felnőtt és szenior korú igazolt sportolók edzésének és versenyzésének biztosítása

(2 fő felnőtt, 4 fő szenior jelenleg)

1. utánpótlás korú igazolt versenyzők edzésének és versenyzésének biztosítása (jelenleg 50 fő)
2. üzleti alapon történő úszás oktatás.

Az infrastrukturális feltételek a VASIVÍZ Zrt- vel kötött szerződés alapján biztosítottak. A szerződés díja 250 Ft/fő/belépés (éves összesítésben 22 ezer belépés mindösszesen), valamint 1016 Ft/óra/sáv uszodahasználati díj, ide nem értve az edzéseket, amelyeken a Vízmű SC nem fizet a sávok kizárólagos használatáért díjat, így az kvázi a VASIVÍZ Zrt. közvetett támogatásaként fogható fel.

Személyi feltételek: 4 fő vállalkozó edző, 1 fő 2 órás edző, 1 fő 6 órás technikai vezető.

Az érintett felek egymással egyetértésben a szombathelyi úszósport jövőbeni működtetésére vonatkozóan az alábbi közös javaslatot fogalmazták meg.

Szombathely Megyei Jogú Város Önkormányzata kizárólagos tulajdonában álló Szombathelyi Sportközpont és Sportiskola Nonprofit Kft. szakosztályainak bővítése lehetséges „úszó szakosztállyal”, 2018.10.01. napjától és így a Vízmű SC teljes személyi és tárgyi állományával „beolvad” a Sportiskola szervezetébe.

Szombathely Megyei Jogú Város Önkormányzata és a Szombathelyi Sportközpont és Sportiskola Nonprofit Kft. között 2014. június 5. napján aláírt sport feladatok ellátására vonatkozó megállapodás 3. pontjának utolsó bekezdése szerint:

„A Sportiskolai sportágak, szakosztályok megszűnésével, bővítésével kapcsolatos döntések Szombathely Megyei Jogú Város Közgyűlése hatáskörébe tartoznak.”

Sportszakmai szempontból az átszervezés – összhangban a város sportkoncepciójával – a városi sportági utánpótlás nevelés érdekét szolgálja.

**Az új szakosztály létrehozásának technikai háttere:**

* a Sportiskolában foglalkoztatásra kerül a szükséges személyi állomány (4 fő állású edző, valamint 1 fő, eseti megbízási díjas edző)
* a Sportiskolába átigazolásra kerül az 50 fő utánpótlás korú versenyző és a 2 felnőtt korú versenyző; (az átigazolási időszak január hónapban van, de a MÚSZ szabályzata, kivételes esetekben megengedi az ettől való eltérést. A javasolt időpont 2018. október 01.)
* a versenyzők 25 éves korukig maradnak a Sportiskola igazolt versenyzői és versenyeznek a jövőben a Sportiskola színeiben, tekintettel arra, hogy a MÚSZ által biztosított támogatások feltétele a megfelelő számú csapatversenyeken történő részvétel, amelyben valamennyi korosztály érintett;
* a felnőtt versenyzők részére juttatást a Magyar Úszó Szövetség biztosítja, míg a szenior korú versenyzők versenyzése önköltségi alapon történik;
* sportszakmai indokok miatt szükséges részükre az edzéslehetőséget az utánpótlás korú versenyzőkkel egy időben biztosítani, így ők többlet költséget a szakosztály részére nem generálnának;
* az úszóedzéshez szükséges sporteszközök részben a MÚSZ, részben a Vízmű SC tulajdonában állnak.
* a MÚSZ tulajdonában és a Vízmű SC használatában álló eszközök: 1 db iramóra, 10 versenykötél, 4 db a kötelek tárolására szolgáló dob, 1 db Vasa ergometer. Ahhoz, hogy ezen eszközöket a Sportiskola is használhassa a jövőben, a MÚSZ írásos hozzájárulása szükséges. A Vízmű SC valamennyi tulajdonában lévő eszköz térítésmentes használatát biztosítaná a Sportiskola részére, azzal, hogy készek az eszközök tulajdonjogát térítésmentesen átadni a Sportiskola részére.

**Az átszervezés pénzügyi vonzata 2018. évre vonatkozóan:**

|  |  |  |
| --- | --- | --- |
| **Kiadások** |  | **Bevétel** |
|   |   |  |   |   |
| **Sportszolgáltatás** |  **4 235 000**  |  | **Tagdíj, nevezési díj** |   |
| edző I. EV |  1 335 000  |  | Működési hozzájárulás 50 fő |  **2 025 000**  |
| edző II. EV |  930 000  |  |   |   |
| edző III. EV |  720 000  |  | **Úszásoktatás** |  **3 930 000**  |
| edző IV. EV |  750 000  |  | Ovis tanfolyam 70 fő |  1 050 000  |
| megbízási díj eseti |  500 000  |  | Iskolai úszás (Neumann) |  900 000  |
|   |   |  | Iskolai úszás (Zrínyi)  |  1 980 000  |
| **Tagdíj, nevezési díj** |  -  |  |   |   |
|  |   |  | **Verseny nevezési díj** |  **3 000 000**  |
| **Bérleti díj** |  **5 318 100**  |  |   |   |
| Uszoda sáv bérleti díj |  1 700 000  |  |   |   |
| Uszoda tanmedence bérleti díj |  460 000  |  |   |   |
| Uszoda belépő díj |  2 970 000  |  |   |   |
| Uszoda raktárhelyiség bérleti díj |  38 100  |  |   |   |
| Teremhasználat |  150 000  |  |  |   |
|   |   |  |   |   |
| **Személyszállítás** |  **600 000**  |  |   |   |
|   |   |  |   |   |
| **Versenyeztetés** |  **800 000**  |  |   |   |
|  |  |  |   |   |
| **Versenyrendezés** |  **2 750 000**  |  |   |   |
| Érem |  400 000  |  |   |   |
| Versenybírók |  550 000  |  |   |   |
| Orvos |  90 000  |  |   |   |
| Időmérés Omega |  150 000  |  |   |   |
| Uszoda bérleti díj versenyre |  1 560 000  |  |   |   |
|  |   |  |   |   |
| **Közüzemi költség** |  **37 500**  |  |   |   |
| Telefon, internet |   |  |   |   |
|  |   |  |   |   |
| **Egyéb költség** |  **50 000**  |  | **Összesen:** |  **8 955 000**  |
| **Összesen:** |  **13 790 600**  |  |  |  |
|  |  |  |  |  |
| **Finanszírozási igény:**  |  **4 835 600**  |

**Az átszervezés pénzügyi vonzata a 2019. évre vonatkozóan:**

|  |
| --- |
|  |
|  |  |  |  |  |
| Kiadások |  | Bevétel |
|   |   |  |   |   |
| **Sportszolgáltatás** |  **16 940 000**  |  | **Tagdíj, nevezési díj** |   |
| edző I. EV |  5 340 000  |  | Működési hozzájárulás 50 fő |  **8 100 000**  |
| edző II. EV |  3 720 000  |  |   |   |
| edző III. EV |  2 880 000  |  | **Úszásoktatás** |  **11 790 000**  |
| edző IV. EV |  3 000 000  |  | Ovis tanfolyam 70 fő |  3 150 000  |
| megbízási díj eseti |  2 000 000  |  | Iskolai úszás (Neumann) |  2 700 000  |
|   |   |  | Iskolai úszás (Zrínyi)  |  5 940 000  |
| **Tagdíj, nevezési díj** |  **50 000**  |  |   |   |
|  |   |  | **Verseny nevezési díj** |  **7 300 000**  |
| **Bérleti díj** |  **18 038 200**  |  |   |   |
| Uszoda sáv bérleti díj versenyzők |  4 470 400  |  | **MÚSZ, MOB, Sport XXI.** |  **10 000 000**  |
| Uszoda sáv bérleti díj iskolai úszás |  878 000  |  |   |   |
| Uszoda sáv ovis tanfolyam |  685 800  |  | **Nyári tábor** |  **2 500 000**  |
| Uszoda tanmedence bérleti díj |  1 371 600  |  |   |   |
| Uszoda belépő díj |  9 930 000  |  |   |   |
| Uszoda raktárhelyiség bérleti díj |  152 400  |  |   |   |
| Teremhasználat |  550 000  |  |  |   |
|   |   |  |   |   |
| **Személyszállítás** |  **1 800 000**  |  |   |   |
|   |   |  |   |   |
| **Versenyeztetés** |  **6 323 000**  |  |   |   |
| Hazai versenyeztetés |  5 323 000  |  |   |   |
| Ciprusi edzőtábor |  1 000 000  |  |   |   |
|  |  |  |   |   |
| **Versenyrendezés** |  **7 050 000**  |  |   |   |
| Érem |  950 000  |  |   |   |
| Versenybírók |  1 300 000  |  |   |   |
| Orvos |  240 000  |  |   |   |
| Időmérés Omega |  400 000  |  |   |   |
| Uszoda bérleti díj versenyre |  4 160 000  |  |   |   |
|   |   |  |   |   |
| **Nyári tábor**  |  **2 250 000**  |  |   |   |
|   |   |  |   |   |
| **Közüzemi költség** |  **30 000**  |  |   |   |
| Telefon, internet |   |  |   |   |
|  |   |  |   |   |
| **Egyéb költség** |  **150 000**  |  | **Összesen:** |  **39 690 000**  |
| **Összesen:** |  **52 631 200**  |  |  |  |
|  |  |  |  |  |
| **Finanszírozási igény:** |  **12 941 200**  |

A Vízmű SC jelenlegi tartozása a VASIVÍZ Zrt. felé 3,2 M Ft, amelyet a Vízmű SC 2018. október 1-ig megfizet a VASIVÍZ Zrt. felé.

A Vízmű SC ezt követően a rendelkezésre álló 900 e Ft-ot a Sportiskola keretein belül működő úszó szakosztály működésére biztosítaná.

Az új szakosztály indítása miatt Szombathelyi Megyei Jogú Város Önkormányzata és a Szombathelyi Sportközpont és Sportiskola Nonprofit Kft. között pillanatnyilag érvényben lévő feladat ellátási megállapodás aktualizálása szükséges.

Az úszó szakosztály sikeres működésének feltétele a VASIVÍZ Zrt. és a Szombathelyi Sportközpont és Sportiskola Nonprofit Kft. közötti bérleti szerződés. Az előterjesztés mellékletében szereplő szerződés tartalmát az érintett felek részletesen kidolgozták.

Az átszervezést követően javasolt, hogy a városi óvodai úszásoktatás operatív részét a Sportiskola végezze – mint egy kiválasztási bázisként – a Polgármesteri Hivatal illetékes irodájának irányításával. Az iskolai úszásoktatás (3. és 5. osztályosok számára) a 2018/2019. tanévtől, a korábbi évek gyakorlata szerint a Polgármesteri Hivatal Köznevelési, Sport és Ifjúsági irodájának koordinálásával valósul meg.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2018. szeptember „ ”**

 **/: Dr. Puskás Tivadar :/**

**HATÁROZATI JAVASLAT**

**…./2018. (IX.13.) Kgy. számú határozat**

Szombathely Megyei Jogú Város Közgyűlése a „Javaslat a Szombathelyi Sportközpont és Sportiskola Nonprofit Kft. sportiskolai szakágának sportági bővítésére” című előterjesztést megtárgyalta, és az alábbi döntéseket hozta:

1. Szombathely Megyei Jogú Város Önkormányzata és a Szombathelyi Sportközpont és Sportiskola Nonprofit Kft., között a Sport Feladatok Ellátására vonatkozó megállapodás 3. pontjának utolsó bekezdése alapján Szombathely Megyei Jogú Város Közgyűlése jóváhagyja, hogy a Szombathelyi Sportközpont és Sportiskola Nonprofit Kft. sportiskolai szakága 2018. október 1. napjától az úszás sportággal bővüljön. A Közgyűlés felhatalmazza a Szombathelyi Sportközpont és Sportiskola Nonprofit Kft. ügyvezetőjét, hogy a bővítéssel járó, az előterjesztésben részletezett személyi, és tárgyi eszközökkel kapcsolatos intézkedéseket megtegye.
2. Szombathely Megyei Jogú Város Közgyűlése biztosítja a Szombathelyi Sportközpont és Sportiskola Nonprofit Kft. számára a 2018. évben a szükséges 4.835.600 forintot valamint a 2019. évtől a Sportiskola úszó szakosztályának működéséhez szükséges forrást.
3. Szombathely Megyei Jogú Város Közgyűlése felkéri a polgármestert, hogy a Szombathelyi Sportközpont és Sportiskola Nonprofit Kft.-vel kötendő Sport Feladatok Ellátására vonatkozó megállapodás aktualizált tervezetét terjessze a soron következő Közgyűlés elé.
4. Szombathely Megyei Jogú Város Közgyűlése jóváhagyja a VASIVÍZ Zrt. és a Szombathelyi Sportközpont és Sportiskola Nonprofit Kft. között létrejövő bérleti szerződés tervezetét. A Közgyűlés felhatalmazza a feleket az aláírásra.
5. Szombathely Megyei Jogú Város Közgyűlése jóváhagyja, hogy a 2018/2019. tanévtől az óvodai úszásoktatatás operatív teendőit a Sportiskola szakemberi végezzék, a Polgármesteri Hivatal Köznevelési, Sport és Ifjúsági Irodájának koordinálásával. A Közgyűlés egyetért továbbá azzal, hogy az iskolai úszásoktatás a 2018/2019. tanévtől 3. és 5. évfolyamon valósuljon meg, a Polgármesteri Hivatal Köznevelési, Sport és Ifjúsági Irodájának koordinálásával.

A Közgyűlés felkéri a polgármestert, hogy a fenti döntések végrehajtása érdekében a szükséges intézkedéseket tegye meg.

**Felelős:** Dr. Puskás Tivadar, polgármester

 Molnár Miklós, alpolgármester

 Koczka Tibor, alpolgármester

 Dr. Károlyi Ákos, jegyző

 (A végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője,

 Stéger Gábor, a Közgazdasági és Adó Osztály vezetője,

 Dr. Kohut Viktor, a VASIVÍZ Zrt. vezérigazgatója,

Karácsony Krisztina, a Szombathelyi Sportközpont és Sportiskola Nonprofit Kft. ügyvezetője).

**Határidő:** 2018. szeptember 30. (1. 2. 4. és 5. pont vonatkozásában).

Soron következő Közgyűlés (3. pont vonatkozásában).